**ZAKON**

**O DOPUNAMA ZAKONA O ZDRAVSTVENOM OSIGURANJU**

Član 1.

U Zakonu o zdravstvenom osiguranju („Službeni glasnik Republike Srpske“, br. 18/99, 51/01, 70/01, 51/03, 57/03, 17/08, 01/09, 106/09, 110/16, 94/19 i 44/20) poslije člana 20. dodaje se novi član 20a. koji glasi:

„Član 20a.

Lijekovi koji se obezbjeđuju osiguranom licu podrazumijevaju:

1. lijekove koji se izdaju na recept,
2. lijekove za ambulante porodične medicine i domove zdravlja,
3. lijekove koji se primjenjuju u bolničkoj zdravstvenoj zaštiti,
4. citotoksične, biološke i prateće lijekove.

Lijekove koji se izdaju na recept i citotoksične, biološke i prateće lijekove  obezbjeđuje i finansira Fond, uz mogućnost propisivanja obaveze plaćanja participacije ili doplate od strane osiguranog lica za lijekove koji se izdaju na recept.

Lijekove za ambulante porodične medicine i domove zdravlja i lijekove koji se primjenjuju u bolničkoj zdravstvenoj zaštiti obezbjeđuje i finansira zdravstvena ustanova.

Bolnica obezbjeđuje lijekove koji su sadržani u listi lijekova koji se primjenjuju u bolničkoj zdravstvenoj zaštiti za vrijeme bolničkog liječenja i liječenja u dnevnoj bolnici, kao i poslije završenog bolničkog liječenja u potrebnoj količini ukoliko je liječenje završeno u neradni dan.

Upravni odbor Fonda, uz saglasnost ministra zdravlja i socijalne zaštite (u daljem tekstu: ministar), odlukom usvaja liste lijekova iz stava 1. ovog člana.

Odluke iz stava 5. ovog člana objavljuju se u ‘Službenom glasniku Republike Srpske’, a liste lijekova se objavljuju na internet stranici Fonda.

Upravni odbor Fonda, uz saglasnost ministra, donosi Poseban program lijekova koji se primjenjuju u ograničeno dostupnim količinama, prema prioritetima koje, u skladu sa medicinskim indikacijama, stručno-medicinskim i doktrinarnim stavovima, određuje zdravstvena ustanova tercijarnog nivoa zdravstvene zaštite u Republici.

Vlada Republike Srpske donosi Odluku o načinu finansiranja Posebnog programa lijekova koji se primjenjuju u ograničeno dostupnim količinama iz stava 7. ovog člana.“

Član 2.

Poslije člana 85v. dodaje se novi član 85g. koji glasi:

„Član 85g.

Fond je dužan da uskladi svoje opšte akte sa ovim zakonom u roku od 30 dana od dana stupanja na snagu ovog zakona.“

Član 3.

Ovaj zakon stupa na snagu narednog dana od dana objavljivanja u „Službenom glasniku Republike Srpske“.

Broj: 02/1-021-404/22 POTPREDSJEDNIK

Datum: 14. aprila 2022. godine NARODNE SKUPŠTINE

Denis Šulić